मख'जाथावदि मैया अदेबानि बुधबार खालि गुवाहाटी नोगोरमानि जि एस रडनि ए बि सि आव थानाय आसाम प्रदेश कंग्रेस कमिटिनि गाहाइ मावख'वाव खुंफुंजानाय मोनसे खौरांगिरि मेलनि गेजेरजों आफादगिरि रिपुन बरा बिथाङा थांनाय समफोराव जालांनाय राज्योनि दाब दाब जायगायाव नोगोरारि सोदांनाय आइनखौ लानानै सोमजिनाय गुलुं गुजुं थासारिनि आन्दोआव गाहाइ बेरेखा राजखान्थि दोलोनि मासियाव जिरायफैनाय कंग्रेस दोलोनि मावथिफोरा लोब्बा थानाय होन्ना आसामनि रांखान्थि बिफाननि मन्थ्रि ड° हिमन्त बिश्व शर्मा बिथाङा अ'जद दैखांनायखौ बराया सोंखारियो ।मख'जाथावदि मन्थ्रि बिथाङा गोहो बोलो नारसिन्नानै कंग्रेस मावथिफोरखौ नांथाबना होनो नाजादों ।